Տատիկի հովանոցը

«Տատիկի անձրևանոցը»,  մուլտֆիլմ Լև Միլչինի կախարդական անձրևանոցի մասին, որը սովորական աշխարհը վեր է ածել հեքիաթի։ Սցենարի հեղինակը գրող Յուրի Յակովլևն է։


== Սյուժե ==
Մի անգամ ուժեղ անձրև է սկսել։ Այն, սակայն, քաղաքի բնակիչներին չի խանգարել ժպիտով անցնել իրենց գործերին։ Բայց շուտով վատ եղանակն ավարտվել է և մի անուշադիր ծեր տատիկ նստել է նստարանին՝ հանգստանալու։ Բայց ահա անձրևանոցը չէր ուզում հանգստանալ և ընկավ կայտառ տղայի ձեռքը։ Այդ պահից  գլխավոր հերոսի համար սկսվում է անսովոր արկածների շարք և նրանցից յուրաքանչյուրը շատ հետաքրքիր է դառնում։ Կախարդական անձրևանոցի շնորհիվ տղան դառնում է նավապետ, կրկեսի դերասան, նույնիսկ սլանում է երկինք։ Սակայն շուտով երկինքը նորից ամպում է, և տղան ցատկոտելով վերադառնում է ծեր տատիկի մոտ, որպեսզի նրան վերադարձնի կորած անձրևանոցը։


== Արտադրողներ ==
Ռեժիսոր — Լև Միլչին
Սցենարիստ — Յուրի Յակովլև
Նկարիչ-մուլտիպլիկատորներ. Պավել Պետրով, Մ. Զուբովա, Իոսիֆ Դոուկշա, Յուրի Նորշտեյն, Մայա Բուզինովա
Օպերատոր — Գ. Նավրոցկի
Կոմպոզիտոր — Յան Ֆրենկել
Հնչյունային օպերատոր — Վլադիմիր Կուտուզով
Տնօրեն — Նատան Բիտման
Խմբագիր — Նատալյա Աբրամովա
Տիկնիկներ և դեկորացիաներ. Պավել Գուսև, Օլեգ Մասիանով, Վ. Աբակումով, Բորիս Կարավաև, Լիլիաննա Լյուտինսկայա, Վ. Կալաշնիկովա, Մարինա Չեսնոկովա, Գալինա Գետտինգեր, Ալեքսանդր Մաքսիմով, Վալենտին Լադիգին, Սեմյոն Էթլիս, Ռոման Գուրով
Մոնտաժ — Վերա Գոկկե


== Ստեղծման պատմություն ==
Հատված հարցազրույցից.

Սերգեյ Կապկով. Ամեն նոր աշխատանքի դուք լավատեսությամբ ե՞ք սկսել
Թամարա Պոլետիկա. Կասեմ մի գաղտնիք, ամեն ֆիլմից առաջ ես վախեցել եմ։ Կասկածել եմ, իսկ եթե չստացվի։ Իսկ հետո, ոչինչ, ստացվել է։ Կերպարները շատ հեշտ են ծնվել։ Թեկուզ վերցնենք «տատիկի անձրևանոցը». մակագրերը անձրևի ֆոնին։ Մարդկանց խումբ է գնում։ Ես նկարել եմ մի քանի թերթ. գնում են կանայք, տղամարդիկ, բոլորը տարբեր կերպ են հագնված, տարբեր բնավորություններով։ Ես շատ հետևողական եմ, ինչպես հարիր է նկարչին։ Երբ նկարում ես, հաճախ ինչ–որ մեկին հիշում ես։ Եվ հակառակը. մտածում ես՝ հետո ամբոխի մեջ նկատում ես. օյ, միթե հնարավոր է, ահա իմ հերոսը գալիս է։
Սերգեյ Կապկով. «Տատիկի անձրևանոցը»  միակ ֆիլմն է, որի մակագրում նշվել է ռեժիսոր Լև Միլչին և նկարիչ Թամարա Պոլետիկա։ Ինչու դուք այլևս երկուսով չե՞ք աշխատել
Թամարա Պոլետիկա. Նա Կալյաևսկոյում ֆիլմ էր նկարում։ Մենք նրա հետ լավ ենք աշխատել, երբեք չենք վիճել։ Սովորաբար զանգի հետ բոլորը ցրվել են, իսկ մենք՝ ընդհակառակը. իրար ենք նայել և նկարել ևս մեկ տեսարան։ Ես շատ եմ սիրում այդ ֆիլմը։ Այնտեղ ոչ մի բառ չեն ասում, և  ամեն ինչ հասկանալի է։ Եվ հերոսներն էլ համակրելի են։Սերգեյ ԿապկովՀարցազրույց Թամարա Պոլետիկոյի հետ }}


== Կարծիքներ ==
«Էկրանի հրաշագործները» գրքում կինոգետ Սերգեյ Ասենինը, խոսելով խորհրդային մուլտֆիլմում ռոմանտիկայի առկայության մասին, նշել է մուլտֆիլմում արտահայտչական լեզվի կոնկրետ և հստակ, տիկնիկների արտահայտչական լինելու, նրանց մուլտիպլիկացիոն  «վարման» վարպետության  մասին, որը թույլ է տալիս միավորել երևակայությունն ու իրականությունը։։


== Հրտարակչություն VHS–ում ==
Մուլտֆիլմը բազմիցս հրատարակվել է  VHS–ում մուլտֆիլմերի հավաքածուի մեջ։

«Ամենասիրելի մուլտֆիլմեր» 18, «Սոյուզմուլտֆիլմ», մուլտֆիլմ տեսաերիզների մեջ.«Կարկանդակ» (1956), «Կռվարար–արջուկը» (1955), «Ամեն ինչ հակառակ» (1974), «Տատիկի անձրևանոցը» (1969), «Երկու հեքիաթ» (1962), «Ճարպիկ–մրջյունիկը» (1961), «Ծովային–Ստյոպան» (1955), «Գայլն ու յոթ ուլիկները» (1957).


== Ծանոթագրություններ ==


== Գրականություն ==
Яковлев Ю. Бабушкин зонтик / Художник Т. Полетика. — М.: Всесоюзное бюро пропаганды киноискусства, 1970. — 12 с. — (Фильм-сказка). — 300 000 экз.
Сергей Асенин Первые в жизни фильмы. Воспитание без нравоучения // Волшебники экрана. Эстетические проблемы современной мультипликации. — М.: «Искусство», 1974. — 288 с. — 10 000 экз.


== Արտաքին հղումներ ==
Мультфильм на сайте Аниматор.ру